**Informasjon fra styret i Solvang 4**

Det «nye» styret i kolonihagen har hittil hatt to møter, i november og januar. Frem til sesongen starter har vi møte en gang i måneden, senere to ganger i måneden. I sesongen vil det også være en «åpen halvtime» i forkant, der alle kan komme for å legge frem saker eller stille spørsmål.

Vi ønsker å teste ut en ny ordning der vi legger ut noen ord etter hvert møte, om saker vi har diskutert. Kom gjerne med tilbakemeldinger på dette tiltaket!

* Styremedlemmene går vinterrunder for å sjekke at alt står bra til. Hittil har det ikke vært noe spesielt, men bommene/portene står litt for ofte ulåst. Husk å låse, også om vinteren – og oppfordre evnt håndverkere o.l til det også.
* Etter at vi fikk «refs» fra bymiljøetaten fordi søppelkassa ved bussholdeplassen i Nordbergveien var proppfull, kom det ønske om en søppelcontainer også i vintersesongen. Vi vurderte det, men kom til at behovet ikke er stort nok til at vi skal ha et slikt tilbud når hagen er sesongstengt.
* Vi minner om at alt av vedlikehold skal meldes, og bygg skal søkes, til kolonihagen på egne skjemaer. Husk at ting som markiser, utvendig panel, vinduer, flaggstang etc regner som søkepliktig bygging. Det er strenge regler, men ved å kontakte styret/byggekomiteen på forhånd unngår vi forhåpentligvis leie saker der arbeider kanskje må gjøres om igjen.

Skjemaer ligger her: <http://www.solvang4.no/dokumenter-og-skjema.html>

* Det har vært, og kommer trolig til å bli, strømbrudd på grunn av arbeider med å skifte strømledninger. Det er Samarbeidsutvalget for Solvang kolonihager(SU) som har med dette arbeidet å gjøre, og styret i Solvang 4 skal etterlyse noe mer konkret informasjon om når det evnt er strømbrudd fremover.
* På februarmøtet vårt skal vi gå gjennom komiteene, finne komite til de som ikke er med i noen, og vurdere om det er riktig antall medlemmer i de enkelte komiteene.
* På Felleshuset blir det en oppgradering av toalettene og garderoben, og det settes inn en større varmtvannstank. Arbeidet går i gang så raskt som mulig, det meste kan forhåpentligvis gjøres på dugnad. Hurra!
* Parkeringsplassen skal få nytt grusdekke – subbus. Det skal asfalteres rullestol vennlig vei til Felleshuset og etterfylles asfalt på diverse veier i hagen. Planen er at dette er i orden før sesongen starter.
* Adresselister blir oppdatert fortløpende. Husk å gi styret beskjed hvis du bytter epostadresse, eller mistenker at du har falt ut av SMS-lista el.l.
* Oslo kommune krever at alle som eier en kolonihagehytte skal bo i Oslo. Kolonihagen kommer derfor til å hente inn bostedsattest fra hver enkelt eier fra nå og frem mot sesongstart. Dette kommer det mer info om i en egen epost/post.
* Vi trenger et tredje medlem til valgkomiteen. Si gjerne fra hvis du har lyst til å bidra!
* Mange har allerede koblet seg på det nye kloakknettet, men noen gjenstår. Styret skal lage en «oppskrift» på hva som skal gjøres og hvem som skal kontaktes ang avgifter etc.
* Epostadressen til styret er solvang4@kolonihager.no

Mvh

Kristin, Lars, Nils Helge, Omar, Torild, Heidi, Carine, Karina, Rune og Trine